ลดเป้าการบินไทยคาดขาดทุน3ปีติด
โกลด์แมน แซคส์ ลดเป้าราคาหุ้น THAI
20 ส.ค. 2554

โกลด์แมน แซคส์ ลดเป้าราคาหุ้น THAI 
เหลือ 37.60 บาท คาดขาดทุนยาว 3 ปี จากต้นทุนพลังงานเพิ่ม ผลกระทบมหันตภัยญี่ปุ่น เที่ยวบินลด
บล.โกลด์แมน แซคส์ ปรับลดประมาณการกำไรบริษัท การบินไทย (THAI) และคาดว่าผลการดำเนินงานจะขาดทุนจำนวน 2,500 ล้านบาทในปีนี้ และปรับราคาเป้าหมายเหลือหุ้นละ 37.60 บาท ลดลงจากเป้าเดิมที่ 49.80 บาท หลังคาดว่าบริษัทจะขาดทุน 3 ปี จึงปรับลดประมาณการลง 110-114% จากเดิมคาดจะมีกำไรในปี 2554-2556 เพราะต้นทุนดำเนินงานเพิ่มขึ้น 1.76%
สาเหตุที่คาดว่าบริษัทจะขาดทุนในปีนี้ เนื่องจากปริมาณเที่ยวบินนับตั้งแต่ต้นปีจนถึงปัจจุบันลดลง 3.5% เทียบช่วงเดียวกันของปีก่อน จากที่คาดว่าปีนี้จะเพิ่มขึ้น 10% รวมถึงผลจากมหันตภัยญี่ปุ่น ทำให้ปริมาณเที่ยวบินลดลง 0.17% และบันทึกต้นทุนพลังงาน 20% มากกว่าที่คาดไว้
บล.โกลด์แมน แซคส์ ยังคาดว่าไตรมาสแรกและไตรมาส 2 ปีนี้ THAI จะขาดทุน และครึ่งปีหลังถึงจะฟื้นตัวจากฤดูกาลท่องเที่ยว 
อย่างไรก็ตาม บล.โกลด์แมน แซคส์ ยังคงให้น้ำหนักปกติในหุ้น THAI ภายใต้ภาวะขาดทุนที่ส่งผลให้อัตราผลตอบแทนส่วนผู้ถือหุ้น (ROE) ลดลง 2.8% โดยเชื่อว่ามูลค่ากิจการต่อราคาที่เหมาะสมปัจจุบันอยู่ที่ 1.1 เท่า หรือสัดส่วนราคาต่อมูลค่าหุ้นทางบัญชี (P/B) ปีนี้ 0.9 เท่า 
ทั้งนี้ ROE ของ THAI ในอดีตต่ำ 2.6% เทียบหุ้นสายการบินภูมิภาคเอเชียที่ 5.4% ในช่วงปี 2544-2553 ค่าเฉลี่ย P/B เคยต่ำกว่า 1 เท่าเทียบกลุ่มที่ 1.2 เท่าในช่วงเวลาดังกล่าว
ก่อนหน้านี้ นายปิยสวัสดิ์ อัมระนันทน์ กรรมการผู้อำนวยการใหญ่ บริษัท การบินไทย เปิดเผยว่า การบินไทยเตรียมปรับลดราคาตั๋วเครื่องบินในเส้นทางไปกลับประเทศญี่ปุ่นให้ถูกลงกว่าปกติ เพื่อจูงใจให้คนไทยเดินทางไปท่องเที่ยวที่ญี่ปุ่นมากขึ้น หลังพบว่าคนไทยรวมถึงต่างชาติไม่เดินทางเข้าไปที่ญี่ปุ่น เฉลี่ยลดลง 95% ซึ่งส่งผลกระทบต่อเนื่องไปธุรกิจโรงแรม
ด้านนายกวีพันธ์ เรืองผกา รองกรรมการผู้อำนวยการใหญ่สายการเงินและบัญชี บริษัท การบินไทย เปิดเผยว่า ในวันที่ 13 พ.ค.นี้ บริษัทจะออกหุ้นกู้จำนวน 5 ชุด มูลค่ารวม 8,000 ล้านบาท 
ทั้งนี้ หุ้นกู้ชุดที่ 1 มูลค่าประมาณ 1,600 ล้านบาท อายุ 7 ปี ปีที่ 13 อัตราดอกเบี้ย 4% ต่อปี ปีที่ 46 ดอกเบี้ย 4.5% และ 5.25% ในปีที่ 7 ชุดที่ 2 มูลค่าประมาณ 900 ล้านบาท อายุ 10 ปี ปีที่ 14 จ่ายดอกเบี้ย 4.25% ปีที่ 58 แจก 4.75% และปีที่ 910 จ่าย 5.35% 
สำหรับชุดที่ 3 มูลค่าประมาณ 2,000 ล้านบาท ดอกเบี้ยคงที่ 3.91% ตลอดอายุ 5 ปี ชุดที่ 4 มูลค่าประมาณ 1,400 ล้านบาท อายุ 7 ปี ดอกเบี้ยคงที่ 4.36% ต่อปี และชุดที่ 2 มูลค่าประมาณ 2,100 ล้านบาท อายุ 10 ปี จ่ายคงที่ 4.62% ต่อปี 
“หุ้นกู้ชุดที่ 35 ขายให้เฉพาะผู้ลงทุนสถาบันและสหกรณ์เท่านั้น ส่วนชุดที่ 1 และ 2 เปิดให้ผู้ลงทุนทั่วไปซื้อได้ โดยมีธนาคารกรุงเทพและธนาคารกสิกรไทยเป็นผู้จัดการการจัดจำหน่าย” นายกวีพันธ์ กล่าว